stanford-oval/wikipedia huggingface dataset:
Jeremy Bentham
Aiheesta muualla

Wikimedia Commonsissa on kuvia tai muita tiedostoja aiheesta .
"Critique of the Doctrine of Inalienable, Natural Rights," in Anarchical Fallacies, vol. 2 of Bowring (ed.), Works, 1843. (englanniksi)
"Offences Against One's Self"
Sweet, William: Jeremy Bentham The Internet Encyclopedia of Philosophy. (englanniksi)
The Bentham Project (Arkistoitu – Internet Archive). University College London. (englanniksi)
Jeremy Bentham (Arkistoitu – Internet Archive). Extensive collection of links to writings by and about Bentham. (englanniksi)
Jeremy Bentham's Life and Impact (englanniksi)
Häyry, Matti: Eläinten vallankumous – Jeremy Bentham vastaan muu maailma. niin & näin 3/2000, 14–17.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Yhdysvallat  Ruotsi  Latvia  Japani  Tšekki  Australia 2  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Henkilöt:  Deutsche Biographie  DDB  Trove 2 
Muut:  Europeana  SNAC  IdRef 
Lasikaappi, jossa Benthamin ruumista säilytetään.
Defence of usury, 1788.
David Beckham

| 0 | 1 | 2 | 3 |
| --- | --- | --- | --- |

Henkilötiedot
Koko nimi: David Robert Joseph Beckham
Syntymäaika: 2. toukokuuta 1975 (ikä 49)
Syntymäpaikka: Lontoo, Englanti
Pelipaikka: oikea keskikenttäpelaaja
Pituus: 183 senttimetriä
Lempinimi: Becks, Dave, DB7
Junioriseurat
: Tottenham Hotspur
: Brimsdown Rovers
1991–1993: Manchester United
Seurat
| Vuodet | Seura | O | (M) |
| 1993–2003 | Manchester United | 265 | (62) |
| 1994–1995 | → Preston North End (laina) | 5 | (2) |
| 2003–2007 | Real Madrid | 116 | (13) |
| 2007–2012 | Los Angeles Galaxy | 98 | (18) |
| 2009 | → Milan (laina) | 18 | (2) |
| 2010 | → Milan (laina) | 11 | (0) |
| 2013 | Paris Saint-Germain | 10 | (0) |
| Yhteensä | Yhteensä | 523 | (97) |
Maajoukkue
| 1992–1993 | Englanti U18 | 3 | (0) |
| 1994–1996 | Englanti U21 | 9 | (0) |
| 1996–2009 | Englanti | 115 | (17) |
 Seurajoukkueuran tilastot kattavat vain kansalliset sarjat.
David Robert Joseph Beckham (s. 2. toukokuuta 1975 Lontoo, Englanti, Britannia) on englantilainen entinen jalkapalloilija. Hän edusti ammattilaisuransa aikana muun muassa Manchester Unitedia sekä Real Madridia ja oli Englannin maajoukkueen kapteeni. Häntä pidetään yhtenä kaikkien aikojen parhaista keskikenttäpelaajista ja hän on jalkapallon tunnistetuimpia hahmoja. Pelaajaurallaan hänet tunnettiin käsitteeksi muodostuneesta vapaapotkutekniikastaan. Beckham voitti kuusi kertaa Englannin Valioliigan mestaruuden, kaksi FA Cupia, Mestarien liigan, kaksi MLS Cupia (Yhdysvallat), Ligue 1:n mestaruuden (Ranska) ja Espanjan La Ligan mestaruuden.
Urheilu-uransa jälkeen Beckham on markkinoinut erilaisia tuotteita sekä Qatarin valtiota. Lisäksi hän on floridalaisen MLS-seura Inter Miamin pääomistaja ja puheenjohtaja.
Lapsuus ja juniorivuodet

Beckham syntyi Leytonstonessa Lontoossa. Juniorina hän edusti Ridgeway Roversia, Tottenham Hotspuria ja Brimsdown Roversia, joista jälkimmäisessä pelatessaan hänet valittiin vuoden alle 15-vuotiaaksi pelaajaksi vuonna 1990. Heinäkuussa 1991 hän teki sopimuksen Manchester Unitedin kanssa, joka oli hänen vanhempiensa suosikkiseura.
Manchester Unitedin nuorten joukkueen kanssa Beckham voitti nuorten FA Cupin vuonna 1992.
Seurajoukkueura > Manchester United (1993–2003)

Ensiesiintymisensä seuran edustusjoukkueessa hän teki kaudella 1992–1993 Liigacupin ottelussa Brighton & Hove Albionia vastaan. Kaudella 1994–1995 hän kävi hankkimassa edustusjoukkuekokemusta muutaman ottelun verran silloisessa 3. divisioonassa pelanneessa Preston North Endissä, ja pian lainan päättymisen jälkeen hän debytoi Valioliigassa ottelussa Leeds Unitedia vastaan. Seuraavan kahdeksan kauden ajan hän pelasi Manchester Unitedissa menestyksekkäästi ja voitti joukkueen kanssa muun muassa kuusi Valioliigan mestaruutta, kaksi FA Cupia ja Mestarien liigan. Hän oli tärkeä osa joukkuetta, joka voitti Englannissa ainutlaatuisen triplamestaruuden kaudella 1998–1999.
Britannian yleisradioyhtiö BBC valitsi Beckhamin vuoden urheilijaksi vuonna 2001. Kansainvälisen jalkapalloliiton vuoden pelaaja -äänestyksessä hän on sijoittunut toiseksi vuosina 1999 ja 2001. Euroopan jalkapalloliitto valitsi hänet kaudella 1998–1999 sekä kauden keskikenttäpelaajaksi että kauden pelaajaksi.
Seurajoukkueura > Real Madrid (2003–2007)

Menestyksestä huolimatta Beckhamin välit Manchester Unitedin managerin Alex Fergusonin kanssa alkoivat heiketä 2000-luvun vaihteessa, mikä johti lopulta kaksikon välirikkoon ja Beckhamin myymiseen pois seurasta heinäkuussa 2003. Espanjalainen Real Madrid osti hänet noin 35 miljoonalla eurolla ja teki hänen kanssaan neljän vuoden sopimuksen. Beckhamin Manchester Unitedissa vuodesta 1997 lähtien käyttämä pelinumero 7 oli Real Madridissa varattu kapteeni Raúlille, joten Beckham vaihtoi numerokseen 23, jota hänen ihannoimansa koripalloilija Michael Jordan oli käyttänyt.
Real Madridissa Beckham voitti heti siirryttyään Espanjan supercupin, mutta se jäi menestykseen tottuneen seuran ainoaksi saavutukseksi hänen ensimmäisellä kolmella kaudellaan. Tammikuussa 2007 uutisoitiin Beckhamin siirtyvän kauden 2006–2007 jälkeen Real Madridista Yhdysvaltain MLS-liigan Los Angeles Galaxyyn. Seuran kanssa tekemänsä viisivuotisen sopimuksen arvoksi arvioitiin 250 miljoonaa dollaria. Siirtouutisen jälkeen Real Madridin valmentaja Fabio Capello ilmoitti, että Beckham ei tule enää loppukauden aikana kuulumaan joukkueen pelaavaan kokoonpanoon, mutta perui myöhemmin päätöksensä. Beckham nousikin yhdeksi joukkueen hahmoista, kun se ratkaisi lopulta kauden viimeiseen otteluun venyneen Primera Divisiónin mestaruustaistelun hyväkseen.
Seurajoukkueura > Los Angeles Galaxy (2007–2012)

Beckham esiteltiin Los Angeles Galaxyn pelaajana 13. heinäkuuta 2007, ja debyyttinsä hän teki 21. heinäkuuta 2007 ystävyysottelussa Chelseaa vastaan. Ensimmäisellä kaudellaan Los Angeles Galaxyssä Beckham pelasi loukkaantumisten vuoksi vain vähän, mutta kaudella 2008 hän oli avauskokoonpanossa 25 sarjaottelussa. Joukkue jäi sarjan pudotuspelien ulkopuolelle molemmilla kausilla. MLS:n ja Meksikon Primera Divisiónin yhteisessä SuperLigassa joukkue sijoittui toiseksi vuonna 2007.
MLS-kauden 2009 alkupuolisko jäi Beckhamilta väliin hänen pelattua lainasopimuksella italialaisessa Milanissa. Hän palasi Galaxyn pelaavaan kokoonpanoon heinäkuussa 2009 ja sai paluuottelussaan seuran kotistadionille Home Depot Centerille vihaisen vastaanoton kannattajilta. Beckham oli loppukauden 13 MLS-ottelusta avauskokoonpanossa 11:ssä, minä aikana Galaxy nousi läntisen konferenssin kolmannelta sijalta ensimmäiseksi ja pääsi pudotuspeleihin. Pudotuspeleissä hän pelasi joukkueen kaikissa neljässä ottelussa, kun se eteni MLS Cup -loppuotteluun asti, missä Real Salt Lake oli kuitenkin parempi rangaistuspotkukilpailun jälkeen.
Seurajoukkueura > Milan (2009 ja 2010)

Tammikuussa 2009 Beckham siirtyi lainasopimuksella Serie A:n Milaniin ylläpitääkseen pelikuntoaan ja siten pysyäkseen mukana Englannin maajoukkueessa MLS:n sarjatauon aikana. Alun perin sopimus ulottui vain maaliskuuhun, jolloin MLS-kausi alkoi, mutta hyvin sujuneiden otteluiden jälkeen sekä Beckham että Milan halusivat jatkoa ja lopulta lainaa pidennettiin kesäkuuhun asti. Kevään aikana Beckham pelasi kaikkiaan 18 Serie A:n ottelussa ja osallistui Milanin kanssa myös UEFA Cupiin.
Beckham palasi Milaniin uudella lainasopimuksella tammikuussa 2010.
Beckham loukkasi akillesjänteensä Serie A -ottelussa Chievoa vastaan 14. maaliskuuta 2010. Suomalainen urheilukirurgi ja ortopedi Sakari Orava operoi akillesjänteen 15. maaliskuuta Turussa. Orava kertoi Ilta-Sanomille, että repeämä oli keskellä akillesjännettä. Ilta-Sanomat julkaisi operaatiosta myös uutisgrafiikan.
Seurajoukkueura > Paris Saint-Germain (2013)

31. tammikuuta 2013 Beckham siirtyi Ranskan pääsarjassa pelaavaan Paris Saint-Germainiin puolivuotisella sopimuksella. Beckham debytoi PSG:n riveissä 24. helmikuuta 2013 päästessään kentälle ottelun 76. minuutilla ottelussa Marseillea vastaan. Beckham pelasi PSG:ssä yhteensä 13 ottelun verran. 16. toukokuuta 2013 hän ilmoitti lopettavansa uransa. Beckham pelasi uransa viimeisen ottelunsa Parc des Princes -stadionilla ottelussa Stade Brestiä vastaan. Ottelun jälkeen Beckham sai yleisöltä aplodit seisaltaan. Beckham päätti uransa Ranskan pääsarjan mestaruuteen.
Maajoukkueura

Englannin maajoukkueessa Beckham pelasi ensimmäisen kerran 1. syyskuuta 1996 MM-karsintaottelussa Moldovaa vastaan. Hän on edustanut maataan vuosien 1998, 2002 ja 2006 MM-kilpailuissa sekä vuosien 2000 ja 2004 EM-kilpailuissa.
Beckham toimi maajoukkueen kapteenina ensimmäisen kerran vuonna 2000 Italiaa vastaan. Hän luopui tehtävästä Englannin pudottua vuoden 2008 EM-kilpailuista. Elokuussa 2006 Englannin päävalmentajana aloittanut Steve McClaren ei valinnut Beckhamia maajoukkueeseen lähes vuoteen, mutta sittemmin hän on palannut maajoukkuetehtäviin sekä McClarenin että tämän seuraajan Fabio Capellon alaisuudessa.
28. maaliskuuta 2009 Beckham pelasi Slovakiaa vastaan uransa 109. maaottelun, minkä myötä hänestä tuli Englannin maajoukkueen historian eniten otteluita pelannut kenttäpelaaja. Hänen edelleen otteluiden määrässä jäi tuolloin vain maalivahti Peter Shilton (125). Kaikkiaan Beckham pelasi 115 maaottelua ja teki niissä 17 maalia. Englannin kenttäpelaajista hänen maaottelumääränsä ohitti ensimmäisenä Wayne Rooney vuonna 2016.
Yksityiselämä

Beckham ja hänen vaimonsa Victoria (o.s. Adams) vihittiin Luttrellstownin linnassa Irlannissa 4. heinäkuuta 1999. Heillä on neljä lasta, Brooklyn Joseph (s. 4. maaliskuuta 1999), Romeo James (s. 1. syyskuuta 2002), Cruz David (s. 20. helmikuuta 2005) ja Harper Seven (s. 10. heinäkuuta 2011).
Kirjallisuutta

Kesällä 2009 ilmestyi Grant Wahl’n kirjoittama englanninkielinen teos The Beckham Experiment, joka valottaa Beckhamin uraa Yhdysvalloissa. Beckhamista on kirjoitettu aiemminkin useita teoksia, joista suomeksi ovat ilmestyneet David Beckham ja David Beckham – kruununjalokivi kaupan.
Martin Berg

| Martin Berg |
| --- | --- |
 Jääkärimajuri Martin Berg
Henkilötiedot
Syntynyt: 7. kesäkuuta 1894 Kruunupyy
Kuollut: 12. elokuuta 1985 (91 vuotta)
Sotilashenkilö
Palvelusmaa(t):   Saksan keisarikunta  Suomi
Palvelusvuodet:  1915–1945
Komentajuudet:  Osasto Berg JR 9 JR 61 Vaasan sotilaslääni Kaakkois-Suomen sotilaslääni
Taistelut ja sodat:  I maailmansota Suomen sisällissota Talvisota Jatkosota
Sotilasarvo:  Suomi: jääkärieversti Saksa: gruppenführer
Martin Rafael Berg (7. kesäkuuta 1894 Kruunupyy – 12. elokuuta 1985 Vaasa) oli suomalainen jääkärieversti. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän toimi Suomen sisällissodassa muun muassa komppanianpäällikkönä Valkoisessa armeijassa. Myöhemmin hän toimi talvi- ja jatkosodassa rykmentin komentajana.
Perhe ja opinnot

Hänen vanhempansa olivat rovasti Karl Johan Berg ja Maria Katarina Olander. Hänet vihittiin avioliittoon vuonna 1920 Elsa Maria Weckmanin o.s. Baeckman kanssa.
Berg kirjoitti ylioppilaaksi Kokkolan ruotsalaisesta yhteiskoulusta vuonna 1914 ja liittyi Vaasalaiseen osakuntaan. Opintojaan hän jatkoi Helsingin yliopiston teologisessa tiedekunnassa ja filosofisen tiedekunnan maatalous-metsätieteellisellä osastolla vuosina 1914–1915. Hän suoritti hyökkäysvaunukurssin vuonna 1922 ja jalkaväkiupseerien tykistökurssin vuonna 1923 sekä Sotakorkeakoulun komentajakurssin vuosina 1925–1926. Sotakorkeakoulun yleisen osaston hän suoritti vuosina 1935–1936.
Jääkäriaika

Berg liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan, josta hänet siirrettiin myöhemmin 27. Jääkäripataljoonan 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti vuonna 1917 Libaussa järjestetyn sotakoulun A-kurssin.
Suomen sisällissota

Berg astui Suomen armeijan palvelukseen 11. helmikuuta 1918 yliluutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 1. jääkäripataljoonan  1. komppaniaan, josta hänet siirrettiin 27. huhtikuuta 1918 alkaen 3. jääkäripataljoonan 3. komppanian päälliköksi. Sisällissodassa hän johti joukkonsa taisteluihin Lempäälässä, Säiniöllä ja Viipurissa.
Sisällissodan jälkeinen aika

Berg määrättiin armeijan uudelleenjärjestelyn yhteydessä Suomen valkoisen kaartin 1. komppanian päälliköksi, josta hänet komennettiin 25. tammikuuta 1919 Kadettikouluun, missä hän toimi harjoitusupseerina ja kadettikomppanian sekä aktiiviupseerikurssien komppanianpäällikkönä. Hänet siirrettiin 15. syyskuuta 1920 Käkisalmen läänin rykmentin I pataljoonan komentajaksi ja edelleen 20. huhtikuuta 1921 alkaen Tampereen rykmentin II pataljoonan komentajaksi ja 29. kesäkuuta 1928 alkaen rykmentinkomentajan apulaiseksi sekä 1. heinäkuuta 1933 alkaen Lahden sotilaspiirin päälliköksi.  Berg hoiti myös lyhyitä aikoja Tampereen rykmentin komentajan tehtäviä vuosina 1932–1933.
Talvi- ja jatkosota

Talvisotaan Berg osallistui Osasto Bergin komentajana osallistuen taisteluihin Karjalankannaksella ja myöhemmin Jalkaväkirykmentti 9:n komentajana osallistuen taisteluihin Viipurinlahdella. Välirauhan aikana hän toimi aluksi samassa tehtävässä, mutta siirrettiin Vaasan suojeluskuntapiirin päälliköksi. Jatkosodan syttyessä hänet komennettiin Jalkaväkirykmentti 61:n komentajaksi, jonka komentajana osallistui Itä-Karjalan taisteluihin. Taisteluiden jälkeen hänet siirrettiin päälliköksi Jalkaväen koulutuskeskus 4:ään ja edelleen Jalkaväen koulutuskeskus 11:een. Vaasan sotilasläänin komentajaksi hänet nimitettiin vuonna 1942 ja jo samana vuonna Kaakkois-Suomen sotilasläänin komentajaksi, missä tehtävässä hän olikin sodan päättymiseen saakka.
Sotien jälkeinen aika

Berg toimi sotien jälkeen Vaasan sotilaspiirin komentajana, josta tehtävästä hän erosi vakinaisesta palveluksesta vuonna 1945 ja siirtyi osastopäälliköksi ja apulaisjohtajaksi Ab Pälsindustrille, josta hän siirtyi Bryggnads Ab:n palvelukseen, josta siirtyi vuonna 1949 toimitusjohtajaksi Oy Ra-Wood Ab:lle, kunnes sai vuonna 1955 Vaasan lyseon ruotsinkielen lehtorin viran, josta hän siirtyi suomen kielen tuntiopettajaksi tekniseen kouluun, ollen tehtävässä vuoteen 1959 saakka. Hänet on haudattu Vaasaan.
Luottamustoimet

Berg toimi 3. Divisioonan kunniatuomioistuimen jäsenenä vuosina 1928–1929 ja 1933 ja Tampereen rykmentin kunnianeuvoston puheenjohtajana vuonna 1930 sekä Kymenlaakson sotilasläänin kunnianeuvoston jäsenenä vuonna 1935. Lahden seudun kaasupuolustusyhdistyksen puheenjohtajana hän toimi vuosina 1928–1931 ja Lahden hiihtoseuran johtokunnan jäsenenä vuosina 1931–1934 sekä Lahden seudun väestönsuojeluyhdistyksen johtokunnan jäsenenä vuonna 1935.
Ylennykset ja kunniamerkit
| 0 | 1 | 2 |
| --- | --- | --- |
| Ylennykset |  | Kunniamerkit |
|  Hilfsgruppenführer 6. marraskuuta 1915  Gruppenführer 5. helmikuuta 1916  Yliluutnantti 11. helmikuuta 1918  Kapteeni 27. toukokuuta 1918  Majuri 6. joulukuuta 1920  Everstiluutnantti 6. joulukuuta 1933  Eversti 1940 |       |  Suomen Leijonan ritarikunnan komentajamerkki  Vapaudenristi 2. lk.  Vapaudenristi 3. lk. (1918 ja 1940)  Vapaudenristi 4. lk. miekkojen kera  Suomen Valkoisen Ruusun ritarikunnan 1. lk. ritarimerkki  Suojeluskuntajärjestön ansioristi  Vapaussodan muistomitali soljen kera  Talvisodan muistomitali  Väestönsuojelun 1. lk. ansiomerkki  Jääkärimerkki  Preussin 2. lk. Rautaristi  Saksan Kotkan ritarikunnan 1. lk. kunniamerkki  Saksan maailmansotaan osallistuneiden kunniaristi  Puolustusvoimain hopeinen ansiomitali |
Aiheesta muualla

Museoviraston kuva hyökkäysvaunukursille Hämeenlinnassa vuonna 1922 osallistuneista
Jääkäripataljoona 27:n 1. komppania
Korean esihistoria

Korean esihistoria
Jeulmun (8000-1500eaa.)
Mumun (1500-300 eaa.)
Varhaiset kuningaskunnat
Gojoseon ?–108 eaa.
Jin-valtio
Varhaishistoriallinen kausi
Kolmen valtakunnan kausi
Goguryeo (37 eaa.–668 jaa.)
 Baekje (18 eaa.–660 jaa.)
 Silla( 57 eaa.–935 jaa.)
 Gayan heimoliitto (42–562)
Kahden valtakunnan kausi
Silla (668–935)
 Balhae (698–926)
Myöhemmät kolme valtakuntaa
Hugoguryeo (892–936)
Hubaekje (901–918)
Silla (57 eaa.–935 jaa.)
Dynastinen kausi
Goryeo-dynastia (918–1392)
Joseon-dynastia (1392–1897)
Korean keisarikunta (1897–1910)
Siirtomaa-aika
Japanin miehityskausi
Itsenäisyyden aika
Korean jako
Korean sota
Jakautunut Korea
Etelä-Korean historia
Pohjois-Korean historia
n
k
Korean esihistoriallinen kausi on ajanjakso joka ulottuu aina nykyihmisen leviämiseen Korean niemimaalle, eli pleistoseenijääkauden ja paleoliittisen kulttuurikauden loppupuolelle eli aikaan noin 30000 vuotta sitten. Koreassa vallitsi myöhäispaleoliittisella kaudella ja neoliittisella kaudella noin 8000-1500 eaa. metsästäjä-keräilijä-kulttuuri. Jeulmunin keraamista kulttuuria seurasi pronssikauden Mumunin kulttuuri. Tämän kulttuurin aikakaudella asutuksen muoto ja yhteiskuntajärjestelmä muuttui merkittävästi. Tällä aikakaudella tehtiin tikareita, vihreästä laavakivestä tehtiin ornamenttimaisia koristeita ja keramiikka-astiat poltettiin punaisiksi. Rautakaudella käyttöön otettu hevonen mahdollisti liikkuvan sodankäynnin, joka johti taas keskitetyn hallinnon muodostumiseen.
Aikakaudet

Korealaiset historioitsijat käyttävät kolmen aikajakson sykliä luokittelemaan Korean esihistoriaa. Kolmen jakson järjestelmää käytettiin Japanin kolonisaation jälkeen keinona kumota Japanin siirtomaakauden arkeologien väitteet, siitä ettei (toisin kuin Japanissa) Koreassa ollut pronssikautta.
Bissalmuneui tai Jeulmunin keraaminen kulttuuri (Neoliittinen kausi) 8000-1500 eaa.
Esivaihe 8000-6000 eaa.
Varhainen vaihe 6000-3500 eaa.
Keskivaihe 3500-2000 eaa.
Myöhäinen vaihe 2000-1500 eaa.
Mumunin kulttuuri (pronssikausi) 1500 tai 1000-300 eaa.
Samhan eli Protohistoriallinen kausi (rautakausi) 100 eaa.- 300 jaa.
Esihistoriallinen asumus, Amsadong-museo, Soul
Jeulmun-keramiikkaa
Neoliittisia kirveitä
Kontupohjan piiri

| Kontupohjan piiri Кондопожский район |
| --- | --- |

 Lippu:  Vaakuna
 Piirin sijainti Karjalan tasavallassa
Valtio:   Venäjä
Federaatiosubjekti:  Karjalan tasavalta
Hallintokeskus:  Kontupohja
Pinta-ala:  5 947 km²
Väkiluku (2002):  44 600
 – väestötiheys:  7,5 as./km²
Symbolit:  
 – Suuntanumero:  +7 81451
Piirin kunnat
Kontupohjan piiri (ven. Кондопожский район, Kondopožski rajon) on Karjalan tasavaltaan kuuluva piiri Äänisjärven luoteispuolella Venäjällä. Se rajoittuu pohjoisessa ja idässä Karhumäen piiriin, etelässä Äänisenrannan piiriin ja Prääsän kansalliseen piiriin sekä lännessä Suojärven piiriin.
Kontupohjan piirin pinta-ala on 5 947 km². Asukkaita piirissä on 37 200 (1996). Piirin pääkaupunki on Kontupohja.
Kuntajako

Kontupohja - Kondopoga (kaupunkikunta)
Hirvas - Girvas
Kentjärvi - Kontšezero
Käppäselkä - Kjappeselga
Ketrajärvi (Tedjärvi) - Kedrozero
Novinka
Petrovski
Jänispelto - Janišpole
Historia

Kontupohjan piiri perustettiin 29. elokuuta 1927, jolloin entisten Kontupohjan ja Tiutian kuntien alueet yhdistettiin. Kontupohjan piiri oli jatkosodan aikana Suomen miehittämä 1941-1944. Myöhemmin piiriin on liitetty osa Petrovskin piiristä.
Aiheesta muualla

Kuvia tai muita tiedostoja aiheesta Kontupohjan piiri Wikimedia Commonsissa
Справка об исторических, культурных, демографических и национальных особенностях Кондопожского района (Tietoja piiristä, mm. kansallisuusjakauma vuonna 2002) Virallinen Karjala. Karjalan tasavallan valtiovaltaelinten virallinen palvelin. Arkistoitu 21.12.2018. Viitattu 11.5.2013. (venäjäksi)
| n k Kontupohjan piirin kunnat |
| --- | --- |
Nykyiset kunnat:  Kontupohja  Hirvas  Kentjärvi  Käppäselkä  Ketrajärvi  Novinka  Petrovski  Jänispelto
Esko Korhonen

Esko Korhosen suunnittelema As Oy Hakanrinne, Roihuvuorentie 18 (1955).
Esko ja Ahti Korhonen: As Oy Ekonomitalo (1952).
Esko Uolevi Korhonen (30. huhtikuuta 1923 Helsinki – 31. maaliskuuta 1994 Helsinki) oli suomalainen arkkitehti, joka suunnitteli rakennuksia ja osittain myös asemakaavat Helsingin Roihuvuoren ja Pihlajamäen lähiöihin.
Korhonen valmistui arkkitehdiksi 1949 ja teki opintomatkoja ulkomaille. Hän työskenteli Olli Saijonmaan ja Viljo Revellin arkkitehtitoimistoissa ennen kuin meni 1951 töihin Kulutusosuuskuntien Keskusliittoon (KK), jossa hän oli asunto-osaston toimistopäällikkönä 1952–1961. Vuodesta 1961 Korhosella oli oma arkkitehtitoimisto. Myöhemmin hän toimi Helsingin asemakaava-arkkitehtina ja yleiskaava-arkkitehtina.
Korhosen ensimmäinen merkittävä suunnittelutyö oli rakennusliike Hakan 1950-luvulla Itä-Helsinkiin rakennuttama Roihuvuoren lähiö, johon hän suunnitteli asemakaavan ja useita kerrostaloja. Hän suunnitteli Roihuvuoreen 1950-luvun puolivälissä myös Suomen ensimmäisen ostoskeskuksen, joka kuitenkin toteutui vasta 1958, jolloin kuusi muuta ostoskeskusta oli ehtinyt valmistua. Korhosen päätyönä pidetään Pihlajamäkeä, jonka suunnittelussa hän oli mukana 1959–1965 ja perusti sitä varten oman toimistonsakin. Haka rakennutti kaupunginosan yhdessä kilpailijansa Saton kanssa. Korhonen suunnitteli rakennukset Hakan alueelle eli Pihlajamäen pohjois- ja koillisosaan yhdessä Sulo Savolaisen kanssa, ja he täydensivät myös Olli Kivisen laatimaa asemakaavaa. Korhonen suunnitteli myös 1976 valmistuneen Pihlajamäen kirkon sekä Raahen keskustan asemakaavan.
Esko Korhosen vanhempi veli Ahti Korhonen oli myös arkkitehti. Veljekset suunnittelivat yhdessä muun muassa vuonna 1952 valmistuneen As Oy Ekonomitalon Helsingin Lauttasaareen ja tekivät yhteistyötä muissakin hankkeissa.
Aiheesta muualla

Kuvia tai muita tiedostoja aiheesta Esko Korhosen suunnittelemia rakennuksia Wikimedia Commonsissa